钦定古今图书集成/明伦汇编/氏族典/第426卷 > 《郑樵通志》 > 蹇序辰
## 钦定古今图书集成/明伦汇编/氏族典/第426卷 > 《郑樵通志》 > 蹇序辰

按《宋史蹇周辅传》：“周辅子序辰，字授之，登第，以泗州
推官主管江西常平，易京西，旋提举江西常平。继父
行盐法，为监察御史，迁殿中侍御史、右司谏。绍圣中，
迁左司员外郎，进起居郎、中书舍人，迁礼部尚书。徽
宗立，放归田里。蔡京为相，复拜刑部、礼部侍郎，为翰
林学士，进承旨。有言其在先帝遏密中以音乐自娱”
者，黜知汝州。二年，徙苏州。坐纵部民盗铸钱，谪单州
团练副使，江州安置，移永州，卒。序辰亦有文，善傅会，
深文刻核，似其父云。